Huquq faoli Yelena Urlayeva qalloblikda ayblanmoqda
Huquq-tartibot organi vakiliga ko'ra, Urlayeva bir mahbusni ozodlikka chiqarish uchun uning oilasidan pul olgan va aynan shu oila vakil
Toshkentda ichki ishlar xodimlari, huquq faoli “Yelena Urlayevaning kaltaklanishiga biz aydbor emasmiz”, - deya ta’kidlamoqda. O`zbekiston Huquq Himoyachilari Alyansi a`zolari Urlayevaning kaltaklanishida hukumat organlarini ayblayotgan edi. O`zbekiston huquq-tartibot organi vakilining matbuotda bergan izohiga ko`ra, Urlayevaning kaltaklanishi uning qamoqdagi mahbusni ozod etish haqidagi va'dasi bilan bog`liq. Huquq-tartibot organi vakiliga ko`ra, Urlayeva advokatlik xizmatini ko`rsatish orqali mahbusni ozodlikka chiqarish uchun pul olgan va kaltaklash mahbusning qarindoshlari tomonidan amalga oshirilgan. Urlayevaning aytishicha esa bu ma’lumot hukumat vakillari tomonidan to`qilayotgan navbatdagi yolg`on va u hech kimdan pul olmagan. “Unda voqea joyidan turgan bezori ayollarni quvlab ketgan ikki militsioner ayol nega g`oyib bo`ldi? Ular nega voqea haqida xabar berishmadi? Qonunga ko`ra xabar berishi kerak edi, ular hammasi bir guruh edi”, - deydi Urlayeva. Alyans O`zbekiston Bosh prokuraturasiga murojaat qilib, Urlayevani kalataklagan ayollarni topish va jazolashni talab qilgan. Urlayeva 4 yanvar kuni Toshkentda noma`lum ayollar tomonidan kaltaklab ketilgan edi.